FI Euroopan unionin virallinen lehti L 31/35

Vain alkuperäiset UN-ECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä olisi tarkastettava UN-ECE:n asiakirjan TRANS/WP.29/343 viimeisimmästä versiosta. Asiakirja on saatavana osoitteessa: http://www.unece.org/trans/main/wp29/wp29wgs/wp29gen/wp29fdocstts.html

Yhdistyneiden Kansakuntien Euroopan talouskomission (UN-ECE) sääntö N:o 4 — Yhdenmukaiset vaatimukset, jotka koskevat takarekisterikilpien valaisimia moottorikäyttöisissä ajoneuvoissa ja niiden perävaunuissa

Tarkistus 2 — Muutos 3

Sisältää kaiken voimassa olevan tekstin seuraavaan saakka:

Säännön alkuperäisen version täydennys 14 — Voimaantulopäivä: 15. lokakuuta 2008

SISÄLLYSLUETTELO

SÄÄNTÖ

0. Soveltamisala

1. Määritelmät

2. Hyväksynnän hakeminen

3. Merkinnät

4. Hyväksyntä

5. Yleiset vaatimukset

6. Valon väri

7. Tulokulma

8. Mittausmenettely

9. Fotometriset ominaisuudet

10. Tuotannon vaatimustenmukaisuus

11. Seuraamukset vaatimustenmukaisuudesta poikkeavasta tuotannosta

12. Tuotannon lopettaminen

13. Siirtymämääräykset

14. Hyväksyntätesteistä vastaavien teknisten tutkimuslaitosten sekä hallinnollisten yksiköiden nimet ja osoitteet

LIITTEET

Liite 1 — Hyväksyntämerkkien sijoittelu

Liite 2 — Ilmoitus

Liite 3 — Testin mittauspisteet

Liite 4 — Valaistavan pinnan vähimmäisnäkyvyysalue

Liite 5 — Useilla valonlähteillä varustettujen valaisimien fotometrinen mittaus

Liite 6 — Tuotannon vaatimustenmukaisuuden valvontamenettelyjä koskevat vähimmäisvaatimukset

Liite 7 — Tarkastajan suorittamaa näytteenottoa koskevat vähimmäisvaatimukset

0. SOVELTAMISALA

Tämä sääntö koskee takarekisterikilpien valaisimia luokkien M, N, O ja T ajoneuvoissa (1)

1. MÄÄRITELMÄT

Tässä säännössä tarkoitetaan:

1.1 ’takarekisterikilven valaisimella’ takarekisterikilpien valaisemiseen käytettävää laitetta, jäljempänä ’valaisinlaite’, joka valaisee takarekisterikilven heijastamalla. Laitteen hyväksynnässä määritellään kilven viemän tilan valaisu.

1.2 Tässä säännössä sovelletaan säännössä N:o 48 ja sen muutossarjassa annettuja määritelmiä, jotka ovat voimassa tyyppihyväksynnän hakemishetkellä.

1.3 ’Erityyppisillä takarekisterikilpien valaisimilla’ tarkoitetaan laitteita, jotka eroavat toisistaan muun muassa seuraavilta olennaisilta osin: a) kauppanimi tai tavaramerkki; b) optisen järjestelmän ominaisuudet (voimakkuus, valon jakautumiskulmat, hehkulampun tyyppi, valonlähde, jne.).

1.4 Tässä säännössä olevat viittaukset vakiomuotoisiin (étalon) hehkulamppuihin ja sääntöön N:o 37 viittaavat sääntöön N:o 37 ja sen muutossarjassa annettuihin määritelmiin, jotka ovat voimassa tyyppihyväksynnän hakemishetkellä.

2. HYVÄKSYNNÄN HAKEMINEN

Kauppanimen tai tavaramerkin omistajan tai tämän valtuutetun edustajan on haettava hyväksyntää. Hakemuksessa on ilmoitettava, onko laite tarkoitettu valaisemaan leveä rekisterikilpi (520 × 120 mm), korkea rekisterikilpi (340 × 240 mm), maa- ja metsätaloudessa käytettävien traktorien rekisterikilpi (120 × 165 mm) vai useita näistä kilvistä. Hakija voi myös halutessaan määrittää, että laitteen voi asentaa useampaan kuin yhteen tai tiettyyn määrään kohtia rekisterikilven viemään tilaan nähden; näiden erilaisten asennustapojen tulee näkyä tiedonantolomakkeessa. Hyväksyntähakemukseen on liitettävä seuraavat jokaiselle tyypille:

a) Kolmena kappaleena riittävän yksityiskohtaiset piirustukset, joista voidaan tunnistaa laitteen tyyppi ja joissa näkyy geometrisesti se asento, johon valaisin asennetaan ajoneuvon rekisterikilpeen nähden, sekä tarpeeksi hyvin valaistun alueen reunat. Piirustuksista on käytävä ilmi hyväksyntänumerolle tarkoitettu paikka hyväksyntämerkin ympyrään nähden.

b) Lyhyt tekninen kuvaus, jossa ilmoitetaan varsinkin seuraavat, paitsi sellaisten valaisinten kohdalla, joissa on ei-vaihdettava valonlähde: i) käytettävän hehkulampun tai käytettävien hehkulamppujen tyyppi tai tyypit; hehkulamppujen tyypin on oltava jokin säännössä N:o 37 ja sen muutossarjassa hakuajankohtana voimassa olevista lampputyypeistä; ja/tai ii) valonlähdemoduulin erikseen määritelty tunnuskoodi (2);

c) kaksi näytettä, joissa on asennettuna suositeltu lamppu tai suositellut lamput.

3. MERKINNÄT

Jokaisessa hyväksyttäväksi esitettävässä valaisimessa on oltava:

3.1 Valaisimen valmistajan kauppanimi tai tavaramerkki.

3.2 Riittävä tila hyväksyntämerkkiä varten; tämä tila on merkittävä edellä 2 a kohdassa mainittuihin piirustuksiin.

3.3 Ei-vaihdettavilla valonlähteillä tai valonlähdemoduulilla/-moduuleilla varustettujen valaisimien osalta nimellisjännitemerkintä ja nimellistehomerkintä.

3.4 Kaikissa muissa paitsi ei-vaihdettavilla valonlähteillä varustetuissa valaisimissa selvästi luettavissa oleva ja pysyvä merkintä, jossa näkyvät: a) käytettävän hehkulampun tai käytettävien hehkulamppujen tyyppi; ja/tai b) valonlähdemoduulin erikseen määritelty tunnuskoodi.

3.5 Valonlähdemoduulilla tai -moduuleilla varustettujen valaisimien tapauksessa valonlähdemoduulissa tai -moduuleissa on oltava seuraavat:

3.5.1 Hakijan kauppanimi tai tavaramerkki; merkinnän on oltava selvästi luettavissa ja pysyvä.

3.5.2 Moduulin erikseen määritelty tunnuskoodi; merkinnän on oltava selvästi luettavissa ja pysyvä. Erikseen määritellyn tunnuskoodin on sisällettävä alkukirjaimet ”MD” lyhenteenä sanasta ”MODUULI” sekä sen jälkeen hyväksyntämerkki ilman 4.4.1 kohdassa määrättyä ympyrää ja, silloin kun käytetään useita erilaisia valonlähdemoduuleita, lisätunnuksia ja -merkkejä; tämä erikseen määritelty tunnuskoodi on merkittävä edellä 2 a kohdassa mainittuihin piirustuksiin. Hyväksyntämerkin ei tarvitse olla sama kuin siinä valaisimessa oleva hyväksyntämerkki, jossa moduulia käytetään, mutta molempien merkkien on oltava saman hakijan.

3.5.3 Nimellisjännite- ja nimellistehomerkintä.

4. HYVÄKSYNTÄ

4.1 Jos 2 kohdan mukaan hyväksyttäväksi toimitetut kaksi valaisinnäytettä täyttävät tämän säännön vaatimukset, hyväksyntä myönnetään.

4.2.1. Kullekin hyväksytylle tyypille myönnetään hyväksyntänumero. Sen kahdesta ensimmäisestä numerosta (tällä hetkellä 00 säännön mukaisesti sen alkuperäisessä muodossa) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sääntöä soveltava osapuoli ei saa antaa samaa numeroa toisentyyppiselle tämän säännön kattamalle laitteelle paitsi, jos kyseessä on hyväksynnän laajentaminen laitteeseen, joka eroaa ensimmäisestä vain säteilemänsä valon suhteen.

4.3 Tämän säännön mukaisesta valaisimen hyväksynnästä tai hyväksynnän laajennuksesta tai epäämisestä on ilmoitettava tätä sääntöä soveltaville vuoden 1958 sopimuksen sopimuspuolille tämän säännön liitteessä 2 olevan mallin mukaisella lomakkeella.

4.4 Jokaisessa tämän säännön mukaisesti hyväksytyssä valaisimessa on 3 a ja 3 c kohdassa mainittujen merkintöjen lisäksi oltava liitteen I mukainen kansainvälinen hyväksyntämerkki, joka koostuu seuraavista osista:

4.4.1 ympyrän sisään merkitty ”E”-kirjain, jota seuraa hyväksynnän myöntäneen maan tunnusnumero (3)

4.4.2 hyväksyntänumero ympyrän läheisyydessä;

4.4.3 seuraava lisätunnus: ”L”-kirjain.

4.4.4 Hyväksyntänumeron kaksi ensimmäistä merkkiä, jotka ilmoittavat tämän säännön viimeisimmät muutossarjat, voidaan asettaa L-lisätunnus läheisyyteen.

4.5. Edellä olevien 4.4.1, 4.4.2 ja 4.4.3 kohtien mukaisten merkkien ja tunnusten on oltava pysyviä ja selvästi luettavissa myös silloin, kun valaisin on asennettuna ajoneuvoon.

4.6. Kun kaksi valaisinta tai useampia valaisimia on osana samaa ryhmitettyä, yhdistettyä tai rakenteellisesti yhdistettyä valaisinta, hyväksyntä myönnetään vain, jos kaikki nämä valaisimet ovat tämän säännön tai jonkin muun säännön mukaisia. Tällaisessa ryhmitetyssä, yhdistetyssä tai rakenteellisesti yhdistetyssä valaisimessa ei saa olla valaisimia, jotka eivät ole minkään säännön mukaisia.

4.6.1. Jos ryhmitetyt, yhdistetyt tai rakenteellisesti yhdistetyt valaisimet ovat usean säännön vaatimusten mukaisia, niissä voidaan käyttää yhtä kansainvälistä hyväksyntämerkkiä, joka on ympyrän sisään merkitty ”E”-kirjain, jota seuraa hyväksynnän myöntäneen maan tunnusnumero, hyväksyntänumero sekä tarvittaessa vaadittu nuoli. Tämän hyväksyntämerkinnän voi asettaa mihin tahansa kohtaan ryhmitetyssä, yhdistetyssä tai rakenteellisesti yhdistetyssä valaisimessa sillä edellytyksellä, että:

4.6.1.1 se on näkyvillä valaisimen asennuksen jälkeen;

4.6.1.2 mitään valaisevaa osaa ryhmitetystä, yhdistetystä tai rakenteellisesti yhdistetystä valaisimesta ei voi poistaa niin, että samalla poistetaan hyväksyntämerkki.

4.6.2 Sitä sääntöä vastaava valaisimen tunnus, jonka perusteella tyyppihyväksyntä on myönnetty, ja sääntöön viimeksi tehtyjä tärkeitä teknisiä muutoksia vastaava järjestysnumero tyyppihyväksynnän myöntämispäivänä on merkittävä

4.6.2.1 joko soveltuvalle valaisevalle pinnalle;

4.6.2.2 tai ryhmään niin, että jokaisen ryhmitetyn, yhdistetyn tai rakenteellisesti yhdistetyn valaisimen lampun voi selvästi tunnistaa (kolme esimerkkiä mahdollisista merkintätavoista on liitteessä 1).

4.6.3 Yhden hyväksyntämerkin osien on oltava vähintään sitä vähimmäiskokoa, joka vaaditaan pienimmiltä yksittäisiltä merkinnöiltä siinä säännössä, jonka nojalla hyväksyntä on myönnetty.

4.6.4 Kullekin hyväksytylle tyypille myönnetään hyväksyntänumero. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle ryhmitetylle, yhdistetylle tai rakenteellisesti yhdistetylle valaisimelle.

4.6.5 Hyväksyntämerkin on oltava selvästi luettavissa ja pysyvä. Sen voi asettaa laitteen sisä- tai ulkopuoliseen osaan (joko läpinäkyvään tai läpinäkymättömään), jota ei voi irrottaa laitteen valoa säteilevästä läpinäkyvästä osasta. Merkinnän on joka tapauksessa oltava näkyvillä, kun laite on asennettu ajoneuvoon tai kun jokin liikkuva osa, kuten konepelti tai takakontin luukku, avataan.

4.7 Liitteessä 1 on esimerkkejä tavoista, joilla hyväksyntämerkit voidaan asetella yksittäisessä valaisimessa (kuva 1) sekä ryhmitetyssä, yhdistetyssä tai rakenteellisesti yhdistetyssä valaisimessa (kuva 2) kaikkien edellä mainittujen lisätunnusten kanssa.

5. YLEISET VAATIMUKSET

Jokaisen laitteen on oltava 9 kohdan vaatimusten mukainen (4).

5.1 Takarekisterikilpiä valaisevien laitteiden on oltava rakenteeltaan sellaisia, että koko rekisterikilven pinta on näkyvissä liitteessä 4 määritellyissä kulmissa.

5.2 Kaikissa mittauksissa on käytettävä valmistajan määrittämää vakiomallista hehkulamppua ja säädeltävä jännitesyöttöä niin, että vertailuvalovirta saavutetaan. Kaikki ei-vaihdettavilla valonlähteillä varustettujen laitteiden mittaukset on tehtävä 6,75 V:n, 13,5 V:n ja 28,0 V:n jännitteellä.

5.3 Jos valonlähteissä on erillinen virtalähde, yllä mainittuja testausjännitteitä voidaan syöttää virtalähteen syöttönapoihin. Testauslaboratorio saattaa vaatia valmistajaa toimittamaan valonlähteiden kanssa käytettävän erillisen virtalähteen testattavaksi.

5.4 Kaikkien takarekisterikilpien valaisimien, paitsi hehkulampulla tai -lampuilla varusteltujen, yhden minuutin ja 30 minuutin toiminnan jälkeen mitattujen valotiheysarvojen on oltava vähimmäisvaatimusten mukaisia. Yhden minuutin toiminnan jälkeen valotiheyden jakauman voi laskea käyttämällä jokaiseen testauspisteeseen yhdessä pisteessä yhden minuutin ja 30 minuutin toiminnan jälkeen mitattuja valotiheysarvoja.

5.5 Valonlähdemoduuleita käytettäessä on tarkistettava, että:

5.5.1 valonlähdemoduulin tai -moduulien rakenne on sellainen, että: a) jokaisen valonlähdemoduulin voi asentaa vain määrättyyn asentoon eikä mihinkään muuhun asentoon ja jokaisen moduulin voi poistaa vain työkalua tai -kaluja käyttämällä; b) jos laitteen kotelossa on useampia valonlähdemoduuleita, erityyppisillä ominaisuuksilla varustettuja valonlähdemoduuleita ei voi vaihtaa keskenään valaisimen kotelon sisällä.

5.5.2 Valonlähdemoduulin tai -moduulien on oltava asiattomalta käytöltä suojattuja.

5.6 Käytettäessä hehkulamppua tai -lamppuja:

5.6.1 Minkä tahansa säännön N:o 37 mukaisesti hyväksytyn hehkulampputyypin tai -tyyppien käyttäminen on hyväksyttyä, mikäli säännössä N:o 37 ja sen tyyppihyväksynnän hakemishetkellä voimassa olevissa muutossarjoissa ei rajoiteta mitenkään hehkulampputyyppien käyttöä.

5.6.2 Laitteen rakenteen on oltava sellainen, että hehkulampun voi asentaa ainoastaan oikeaan asentoon.

5.6.3 Hehkulampun kannan on oltava IEC:n julkaisussa 60061 määriteltyjen ominaisuuksien mukainen. Käytettävään hehkulampputyyppiin viittaavaa lampunkannan tietolomaketta sovelletaan.

6. VALON VÄRI

Valaisinlaitteessa käytettävän valon on oltava riittävän väritön, jotta se ei muuta olennaisesti rekisterikilven väriä.

7. VALON TULOKULMA

Valaisinlaitteen valmistajan on määrättävä asento tai asentoja, johon laite on asennettava rekisterikilvelle tarkoitettuun tilaan nähden; laite on sijoitettava siten, ettei rekisterikilven pintaan tulevan valon tulokulma ylitä missään valaistavan pinnan kohdassa 82 astetta; tämä tulokulma mitataan laitteen valaisevan pinnan uloimmasta reunasta, joka on kauimpana kilven pinnasta. Jos valaisinlaitteita on useita, edellä tarkoitettu vaatimus koskee ainoastaan sitä kilven osaa, jonka kyseisen laitteen on tarkoitus valaista.

Jos laitteen valaisevan pinnan yksi ulkoreuna on samansuuntainen rekisterikilven pinnan kanssa, laitteen kauimpana rekisterikilvestä olevan valaisevan pinnan etäisin kohta on valaisevan pinnan keskipiste, joka on kilven suuntainen ja kauimpana kilven pinnasta.

Laite on suunniteltava niin, ettei se lähetä lainkaan valoa suoraan taaksepäin, lukuun ottamatta punaista valoa, jos laite on yhdistetty tai ryhmitetty takavalaisimen kanssa.

8. MITTAUSMENETTELY

Valotiheyden mittaukset suoritetaan diffuusilla värittömällä pinnalla, jonka diffuusi heijastussuhde tunnetaan (5). Diffuusin värittömän pinnan on oltava samansuuruinen kuin rekisterikilpi tai yhden mittauspisteen ylittävä mitta. Sen keskusta on asetettava mittauspisteiden asemien keskelle.

Diffuusit värittömät pinnat on asetettava siihen asentoon, se sijoitetaan rekisterikilven paikalle, 2 mm kilven kiinnitystasosta ulospäin.

Valotiheyden mittaukset suoritetaan tämän säännön liitteessä III esitetyissä pisteissä kohtisuoraan diffuusiin värittömään pintaan; kukin mittauspiste muodostaa pyöreän alueen, jonka halkaisija on 25 mm. Mitattu valotiheysarvo korjataan diffuusilla heijastussuhdekertoimella 1,0.

9. FOTOMETRISET OMINAISUUDET

Jokaisessa liitteessä 3 esitetyssä mittauspisteessä valotiheyden B on oltava vähintään 2,5 cd/m2.

Arvojen B1 ja B2 välinen valotiheyden gradientti, mitattuna mistä tahansa edellä tarkoitetuista mittauspisteistä valituista kahdesta pisteestä 1 ja 2, saa olla enintään 2 × Bo/cm, missä Bo on eri pisteissä mitattu pienin valotiheys, joka on:

10. TUOTANNON VAATIMUSTENMUKAISUUS

Tuotannon vaatimustenmukaisuuden valvontamenettelyjen on oltava sopimuksen lisäyksessä 2 (E/ECE/324-E/ECE/TRANS/505/Rev.2) esitettyjen määräysten sekä seuraavien vaatimusten mukaisia:

10.1 Tämän säännön nojalla hyväksytyt takarekisterikilpien valaisimet (joita kutsutaan jäljempänä laitteiksi) on valmistettava siten, että ne vastaavat hyväksyttyä tyyppiä ja täyttävät edellä 5, 6 ja 9 kohdassa asetetut vaatimukset. Jos laitteita tarvitaan useampi, tarkoitetaan jäljempänä tekstissä ’laitteella’ useita laitteita.

10.2 Tämän säännön liitteessä 6 asetettuja tuotannon vaatimustenmukaisuuden valvontaa koskevia vähimmäisvaatimuksia on noudatettava.

10.3 Tämän säännön liitteessä 7 asetettujen tarkastajan suorittamaa näytteenottoa koskevia vähimmäisvaatimuksia on noudatettava.

10.4 Tyyppihyväksynnän myöntänyt viranomainen voi milloin tahansa tarkastaa kussakin tuotantolaitoksessa sovellettavat vaatimustenmukaisuuden valvontamenetelmät. Näiden tarkastusten tavanomainen tiheys on kerran kahdessa vuodessa.

11. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA

11.1 Valaisinlaitteelle tämän säännön mukaisesti myönnetty hyväksyntä voidaan peruuttaa, jos jäljempänä määritellyt vaatimukset eivät täyty.

11.2 Jos tätä sääntöä soveltava sopimuspuoli peruuttaa aikaisemmin myöntämänsä hyväksynnän, sen on ilmoitettava siitä välittömästi muille tätä sääntöä soveltaville sopimuspuolille tämän säännön liitteen 2 mallin mukaisella lomakkeella.

12. TUOTANNON LOPETTAMINEN

Jos hyväksynnän haltija lopettaa kokonaan tämän säännön perusteella hyväksytyn valaisinlaitteen valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Saatuaan tätä koskevan ilmoituksen viranomainen ilmoittaa tästä muille tätä sääntöä soveltaville vuoden 1958 sopimuksen sopimuspuolille tämän säännön liitteessä 2 olevan mallin mukaisella lomakkeella.

13. SIIRTYMÄMÄÄRÄYKSET

13.1 Muita valonlähteitä kuin hehkulamppuja käyttävät takarekisterikilven valaisinlaiteet.

13.1.1 Mikään tätä sääntöä soveltava sopimuspuoli ei voi täydennyksen 8 voimaantulopäivän jälkeen kieltäytyä antamasta hyväksyntää tämän säännön perusteella, sellaisena kuin se on muutettuna täydennyksellä 8.

13.1.2 Tätä sääntöä soveltavat sopimuspuolet voivat 36 kuukauden kuluttua täydennyksen 8 voimaantulopäivästä antaa hyväksynnän vain, jos 13.1 kohdassa kuvattu laitetyyppi täyttää tämän säännön vaatimukset, sellaisena kuin se on muutettuna täydennyksellä 8.

13.1.3 Tätä sääntöä soveltavat sopimuspuolet eivät voi kieltäytyä laajentamasta hyväksyntää, joka on annettu tämän säännön aiempien muutossarjojen nojalla.

13.1.4 Tätä sääntöä soveltavien sopimuspuolten on 36 kuukauden ajan täydennyksen 8 voimaantulopäivästä annettava hyväksyntä 13.1 kohdassa kuvatuille laitetyypeille, jos hyväksyttäväksi esitetty tyyppi vastaa tämän säännön vaatimuksia, sellaisena kuin se on muutettuna aiemmilla muutossarjoilla.

13.2 Edellä 13.1 kohdassa kuvattu takarekisterikilpien valaisinlaiteiden asentaminen ajoneuvoon.

13.2.1 Mikään tätä sääntöä soveltava sopimuspuoli ei voi täydennyksen 8 voimaantulopäivän jälkeen kieltää 13.1 kohdassa kuvattujen laitteiden, jotka vastaavat tämän säännön vaatimuksia, sellaisena kuin se on muutettuna täydennyksellä 8, asentamista ajoneuvoihin.

13.2.2 Tätä sääntöä soveltavien sopimuspuolten on 48 kuukauden ajan täydennyksen 8 voimaantulopäivästä sallittava sellaisten 13.1 kohdan mukaisten laitteiden asentaminen ajoneuvoihin, jotka vastaavat tämän säännön vaatimuksia, sellaisena kuin se on muutettuna aiemmilla muutossarjoilla.

13.2.3 Kun täydennyksen 8 voimaantulosta on kulunut 48 kuukautta, tätä sääntöä soveltavat sopimuspuolet voivat kieltää 13.1 kohdassa kuvattujen laitteiden, jotka eivät vastaa tämän säännön vaatimuksia sellaisena kuin se on muutettuna täydennyksellä 8, asentamisen uusiin ajoneuvoihin, joiden tyyppihyväksyntä on myönnetty yli 24 kuukautta tämän säännön täydennyksen 8 voimaantulon jälkeen.

13.2.4 Kun täydennyksen 8 voimaantulosta on kulunut 60 kuukautta, tätä sääntöä soveltavat sopimuspuolet voivat kieltää 13.1 kohdassa kuvattujen laitteiden, jotka eivät vastaa tämän säännön vaatimuksia sellaisena kuin se on muutettuna täydennyksellä 8, asentamisen uusiin ajoneuvoihin, jotka rekisteröidään ensimmäistä kertaa yli 60 kuukautta tämän säännön täydennyksen 8 voimaantulon jälkeen.

14. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET

Tätä sääntöä soveltavien vuoden 1958 sopimuksen sopimuspuolten on ilmoitettava Yhdistyneiden Kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta tai tuotannon lopettamisesta.

(1) Ajoneuvojen rakennetta koskevan konsolidoidun päätöslauselman (R.E.3) liitteen VII määritelmän mukaisesti (asiakirja TRANS/WP.29/78/Rev.1/Amend.2, sellaisena kuin se on viimeksi muutettuna muutoksella 4).

(2) Valonlähde on määritetty standardissa ISO 7227:1987 ”Maantieajoneuvot — Valaisinlaitteet ja valomerkkilaitteet — Sanastoa” näkyvän ja säteilevän energian säteilijäksi.

(3) 1 Saksa, 2 Ranska, 3 Italia, 4 Alankomaat, 5 Ruotsi, 6 Belgia, 7 Unkari, 8 Tšekin tasavalta, 9 Espanja, 10 Serbia, 11 Yhdistynyt kuningaskunta, 12 Itävalta, 13 Luxemburg, 14 Sveitsi, 15 (antamatta), 16 Norja, 17 Suomi, 18 Tanska, 19 Romania, 20 Puola, 21 Portugali, 22 Venäjän federaatio, 23 Kreikka, 24 Irlanti, 25 Kroatia, 26 Slovenia, 27 Slovakia, 28 Valko-Venäjä, 29 Viro, 30 (antamatta), 31 Bosnia ja Hertsegovina, 32 Latvia, 33 (antamatta), 34 Bulgaria, 35 (antamatta), 36 Liettua, 37 Turkki, 38 (antamatta), 39 Azerbaidžan, 40 Entinen Jugoslavian tasavalta Makedonia, 41 (antamatta), 42 Euroopan yhteisö (hyväksynnän myöntävät sen jäsenvaltiot omaa ECE-merkkiään käyttäen), 43 Japani, 44 (antamatta), 45 Australia, 46 Ukraina, 47 Etelä-Afrikka, 48 Uusi-Seelanti, 49 Kypros, 50 Malta, 51 Korean tasavalta, 52 Malesia ja 53 Thaimaa. Seuraavat numerot annetaan muille maille aikajärjestyksessä sitä mukaa kuin ne ratifioivat pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymistä sekä näiden vaatimusten mukaisesti annettujen hyväksymisien vastavuoroista tunnustamista koskevia ehtoja koskevan sopimuksen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille.

(4) Näiden vaatimusten tarkoituksena on taata hyvä näkyvyys, jos rekisterikilven kaltevuus ei ylitä 30:tä astetta pystysuunnasta.

(5) CIE:n julkaisu N:o 17-1970, 45-20-040 kohta.

LIITE 1 HYVÄKSYNTÄMERKKIEN SIJOITTELU Kuva 1 Merkintä yksittäisille valaisimille MALLI A Yllä olevan kaltaisella hyväksyntämerkillä varustettu laite on ajoneuvon takarekisterikilven valaisuun tarkoitettu laite (L), joka on hyväksytty Alankomaissa (E 4) säännön N:o 4 nojalla hyväksyntänumerolla 2439. Hyväksyntänumero osoittaa, että hyväksyntä myönnettiin säännön N:o 4 alkuperäisten vaatimusten mukaisesti tai tämän säännön täydennyksillä mahdollisesti muutettujen vaatimusten mukaisesti. Kuva 2 Yksinkertaistettu merkintä ryhmitetyille, yhdistetyille tai rakenteellisesti yhdistetyille valaisimille (Pysty- ja vaakasuuntaiset viivat kuvaavat valomerkinantolaitteen muotoa. Ne eivät ole osa hyväksyntämerkkiä) Huomautus: Kolme hyväksyntämerkintäesimerkkiä, mallit B, C ja D, esittävät kolmea mahdollista merkintätyyppiä valaisinlaitteessa, jossa on kaksi tai useampi valaisin osana samaa ryhmitettyjen, yhdistettyjen tai rakenteellisesti yhdistettyjen valaisimien ryhmää. Tämä hyväksyntämerkintä osoittaa, että laite on hyväksytty Alankomaissa (E 4) hyväksyntänumerolla 3333 ja että se sisältää seuraavat osat: luokan I A heijastin, joka on hyväksytty säännön N:o 3 muutossarjan 02 mukaisesti, luokan 2a takasuuntavalaisin, joka on hyväksytty säännön N:o 6 muutossarjan 01 mukaisesti, punainen takavalaisin (R), joka on hyväksytty säännön N:o 7 muutossarjan 01 mukaisesti, takasumuvalaisin (F), joka on hyväksytty säännön N:o 38 mukaisesti sen alkuperäisessä muodossa, peruutusvalaisin (AR), joka on hyväksytty säännön N:o 23 mukaisesti sen alkuperäisessä muodossa, jarruvalaisin, jossa on kaksi valaistustasoa (S2) ja joka on hyväksytty säännön N:o 7 muutossarjan 01 mukaisesti, takarekisterikilven valaisinlaite (L), joka on hyväksytty säännön N:o 4 mukaisesti sen alkuperäisessä muodossa. Kuva 3 Valonlähdemoduulit MALLI E MD E3 17325 Yllä olevalla tunnuskoodilla merkitty valonlähdemoduuli on hyväksytty yhdessä Italiassa (E3) hyväksytyn valaisimen kanssa hyväksyntänumerolla 17325.

LIITE 2

LIITE 3 TESTIN MITTAUSPISTEET a) korkean rekisterikilven (340 × 240 mm) valaisimet b) leveän rekisterikilven valaisimet (520 × 120 mm) c) maa- tai metsätaloudessa käytettävän traktorin rekisterikilven valaisimet (240 × 165 mm) a = 25 mm b = 95 mm c = 100 mm d = 90 mm e = 70 mm f = 57,5 mm g = 65 mm h = 60 mm Huomautus: Kahden tai kaikkien ajoneuvon rekisterikilpien valaisuun tarkoitettujen laitteiden kohdalla käytettävät mittauspisteet saadaan yhdistämällä yllä olevat vastaavat piirustukset valmistajan merkin mukaan; jos kaksi mittauspistettä kuitenkin on alle 30 mm:n päässä toisistaan, vain toista käytetään.

LIITE 4 VALAISTAVAN PINNAN VÄHIMMÄISNÄKYVYYSALUE 1. Edellä esitetyt näkyvyysalueen kulmat liittyvät ainoastaan valaisinlaitteen suhteellisiin asentoihin ja rekisterikilven tilaan. 2. Ajoneuvoon asennetun rekisterikilven näkyvyysalueeseen sovelletaan kansallisia sääntöjä. 3. Esitetyissä kulmissa on otettu huomioon valaisinlaitteen aiheuttama osittainen peittyminen. Niitä on noudatettava suunnissa, joissa peittymistä esiintyy eniten. Valaisinlaitteiden on oltava sellaisia, että osittain peittyvien alueita on mahdollisimman vähän.

LIITE 5 USEILLA VALONLÄHTEILLÄ VARUSTETTUJEN VALAISIMIEN FOTOMETRINEN MITTAUS 1. Fotometrinen teho tarkastetaan: 1.1 Valonlähteiden, joiden valonlähde ei ole vaihdettava (hehkulamput ja muut), osalta valaisimessa olevista valonlähteistä tämän säännön 5.2.1 kohdan mukaisesti. 1.2 Vaihdettavien hehkulamppujen osalta jos ne on varustettu 6,75 V:n, 13,5 V:n tai 28,0 V:n hehkulampuilla, niiden tuottamat valotiheysarvot on korjattava. Korjauskerroin on vertailuvalovirran ja käytettävän virtalähteen (6,75 V, 13,5 V tai 28,0 V) kohdalla mitatun valovirran keskiarvon välinen suhde. Minkään käytettävän hehkulampun todelliset valovirrat eivät saa poiketa enempää kuin 5 prosenttia keskiarvosta. Vaihtoehtoisesti voidaan käyttää vuorottain vertailuvalovirrallaan toimivaa vakiomallista hehkulamppua jokaisessa kohdassa ja laskea jokaisen kohdan yksittäiset mittaustulokset yhteen.

LIITE 6 TUOTANNON VAATIMUSTENMUKAISUUDEN VALVONTAMENETTELYJÄ KOSKEVAT VÄHIMMÄISVAATIMUKSET 1. YLEISTÄ 1.1 Tämän säännön mekaanista ja geometrista vaatimustenmukaisuutta koskevat määräykset katsotaan täytetyiksi, jos eroavuudet eivät ylitä väistämättömiä valmistuspoikkeamia. 1.2 Sarjavalmisteisten laitteiden fotometristen ominaisuuksien vaatimustenmukaisuutta ei aseteta kyseenalaiseksi, jos testattaessa sattumanvaraisesti valittua laitetta vakiomallisella hehkulampulla tai jos valaisimessa on ei-vaihdettavat valonlähteet (hehkulamput tai muut) ja kun kaikki mittaukset tehdään 6,75 V:n, 13,5 V:n ja 28,0 V:n virralla 1.2.1 mikään mitattu arvo ei poikkea kielteisesti yli 20:tä prosenttia tässä säännössä määritellystä arvoista. 1.2.2 Valotiheyden gradientin osalta kielteinen poikkeama saa olla: 2,5 × Bo/cm joka vastaa 20:tä prosenttia 3,0 × Bo/cm joka vastaa 30:tä prosenttia 1.2.3 Jos laitteessa on vaihdettava valonlähde ja jos yllä kuvatun testin tulokset eivät ole vaatimusten mukaiset, laitteiden testit on toistettava toisella vakiomallisella hehkulampulla. 2. VALMISTAJAN SUORITTAMAA VAATIMUSTENMUKAISUUDEN TARKASTUSTA KOSKEVAT VÄHIMMÄISVAATIMUKSET Tyyppihyväksynnän haltijan on suoritettava kullekin laitteelle asianmukaisin väliajoin ainakin seuraavassa esitetyt testit. Testit on suoritettava tämän säännön määräysten mukaisesti. Jos näyte ei täytä kyseisen testityypin vaatimuksia, on otettava lisää näytteitä ja testattava ne. Valmistajan on toteutettava tarvittavat toimet kyseisen tuotannon vaatimustenmukaisuuden varmistamiseksi. 2.1 Testien luonne Tässä säännössä esitetyt vaatimustenmukaisuustestit koskevat fotometrisiä ominaisuuksia. 2.2 Testimenetelmät 2.2.1. Testit on yleensä suoritettava tässä säännössä esitettyjen menetelmien mukaisesti. 2.2.2. Missä tahansa valmistajan suorittamassa vaatimustenmukaisuustestissä voidaan käyttää tässä säännössä esitettyjä menetelmiä vastaavia menetelmiä tyyppihyväksyntätesteistä vastaavan toimivaltaisen viranomaisen suostumuksella. Valmistajan vastuulla on osoittaa, että käytetyt menetelmät vastaavat tässä säännössä esitettyjä menetelmiä. 2.2.3 Edellä olevan 2.2.1 ja 2.2.2 kohdan soveltaminen edellyttää testilaitteen säännöllistä kalibrointia ja testilaitteen vastaavuutta toimivaltaisen viranomaisen suorittaman mittauksen kanssa. 2.2.4 Vertailumenetelminä on käytettävä kaikissa tapauksissa tämän säännön vertailumenetelmiä erityisesti hallinnollisten tarkastusten ja näytteenottojen osalta. 2.3 Näytteenotto Laitenäytteet on valittava sattumanvaraisesti yhdenmukaisen erän tuotannosta. Yhdenmukaisella erällä tarkoitetaan samaa tyyppiä edustavien laitteiden sarjaa, joka on määritetty valmistajan tuotantomenetelmien mukaisesti. Arvioinnin on yleensä koskettava yksittäisten tehtaiden sarjatuotantoa. Valmistaja voi kuitenkin yhdistää useista eri tehtaista saadut samaa järjestelmätyyppiä koskevat tiedot, jos tehtaissa sovelletaan samoja laatuperusteita ja samaa laadunhallintaa. 2.4 Mitatut ja tallennetut fotometriset ominaisuudet Näytelaitteiden fotometriset ominaisuudet mitataan tässä säännössä määriteltyjen mittausten mukaisesti. 2.5 Hyväksyttävyysperusteet Valmistajan vastuulla on laatia testituloksista tilastollinen tutkimus ja määrittää toimivaltaisen viranomaisen suostumuksella hyväksyttävyysperusteet tuotteilleen, jotta tuotteiden vaatimustenmukaisuuden tarkastukselle tämän säännön 10.1 kohdassa asetetut edellytykset täyttyvät. Hyväksyttävyysperusteiden on oltava sellaiset, että 95 prosentin luotettavuustasolla liitteen 7 (ensimmäinen näytteenotto) mukaisesti suoritetun pistokokeen läpäisemisen vähimmäistodennäköisyys on 0,95.